
NR.SC2022- 22672/14.09.2022
RAPORT DE SPECIALITATE
privind aprobarea prelungirii Contractului nr.SC2018-25346/29.10.2018 privind delegarea de gestiune, prin atribuire directă, a serviciului de sortare a deșeurilor - operare și întreținere a Stației de sortare deșeuri din Municipiul Timișoara încheiat cu  SC Compania Locală de Termoficare COLTERM S.A.
Având în vedere Referatul de aprobare al proiectului de hotărâre al Primarului Municipiului Timișoara şi Proiectul de hotărâre privind aprobarea prelungirii Contractului nr.SC2018-25346/29.10.2018 privind delegarea de gestiune, prin atribuire directă, a serviciului de sortare a deșeurilor - operare și întreținere a Stației de sortare deșeuri din Municipiul Timișoara, încheiat cu  SC Compania Locală de Termoficare COLTERM S.A.
Facem următoarele precizări:

În conformitate cu prevederile art.5 din Contractul de delegare nr.SC2018-25346/29.10.2018, durata acestuia este de 4 ani, începând cu data de 01.11.2018 până la data de 01.11.2022.

Având în vedere că etapele de parcurs până la desemnarea, prin licitație publică, a  unui operator și încheierea unui nou contract de delegare a serviciului de sortare a deșeurilor - operare și întreținere a Stației de sortare deșeuri din Municipiul Timișoara sunt complexe, apreciem că  durata de timp necesară încheierii unui nou contract depășește data de 01.11.2022.
Menționăm faptul că Municipiul Timișoara și Consiliul Județean Timiș fac parte din Asociația de Dezvolatre Intercomunitară Deșeuri Timiș, constituită în scopul înfiinţării, organizării, reglementării, finanţării, exploatării, monitorizării şi gestionării în comun a serviciilor de salubrizare de pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului.
În conformitate cu Planul Județean de Gestionare a Deșeurilor pentru Județul Timiș (2020-2025), aprobat prin HCJT nr.191/31.08.2021, până în anul 2024 stația de sortare Timișoara funcționeză în condițiile actuale ( o linie de valorificare energetică și o linie de sortare deșeuri reciclabile). În documentul menționat mai sus se precizează că se poate opta pentru prelungirea contractului  actual, respectiv contractul de delegare nr.SC2018-25346/29.10.2018.

Prin Planul Județean de Gestionare a Deșeurilor se renunță la funcționarea acestei instalații, care poate căpăta altă utilitate sau poate fi transformată în stație de transfer (evitând investițiile în creșterea capacității stației de transfer Timișoara).
În vederea realizării investițiilor propuse prin P.J.G.D., Consiliul Județean Timiș dorește să realizeze o instalație complexă de valorificare materială și energetică pentru toate deșeurile colectate din zonă, cu o linie de sortare a deșeurilor reciclabile cu capacitate de cca. 31.000. Se asumă de către începerea colectării deșeurilor din 2024.
Având în vedere că de la data de 01.11.2022 serviciului de sortare a deșeurilor - operare și întreținere a Stației de sortare deșeuri din Municipiul Timișoara nu mai poate fi asigurat întrucât contractul  a ajuns la termen, iar procedurile de atribuire  a  unui nou contract  depășesc această dată și având în vedere prevederile art.3 lit.e) din Legea  nr.101/2006 a serviciului de salubrizare, republicată,  prin care unul din principiile pe baza cărora se organizează și funcționează serviciul de salubrizare este asigurarea continuității serviciului de sortare a deșeurilor - operare și întreținere a Stației de sortare deșeuri, corelate cu fluxurile de deșeuri din Sistemul Integrat de Management al   Deșeurilor pentru Județul Timiș (SMID Timiș), se impune o prelungire a contractului de delegare existent până la data  desemnării, prin licitație publică, a  unui operator și încheierea unui nou contract de delegare, dar nu mai mult de 1 an.
Precizăm faptul că prin adresa nr.SC2022-22389/12.09.2022 s-a solicitat  actualului operator asigurarea continuității serviciului de sortare a deșeurilor - operare și întreținere a Stației de sortare deșeuri  pentru a nu produce perturbări în desfășurarea acestuia și acordul în vederea prelungirii contractului nr.SC2018-25346/29.10.2018 până la data  desemnării, prin licitație publică, a  unui operator și încheierea unui nou contract de delegare,dar nu mai mult de 1 an.
În concluzie, pentru asigurarea continuității serviciului de sortare a deșeurilor - operare și întreținere a Stației de sortare deșeuri și pentru a nu produce perturbări în desfășurarea acestuia, care ar afecta fluxul de gestionare a deșeurilor, propunem prelungirea contractului nr.SC2018-25346/29.10.2018 privind delegarea de gestiune, prin atribuire directă, a serviciului de sortare a deșeurilor - operare și întreținere a Stației de sortare deșeuri din Municipiul Timișoara existent până la data desemnării, prin licitație publică, a  unui operator și încheierea unui nou contract de delegare, dar nu mai mult de 1 an. Această prelungire se va materializa prin încheierea unui Act adițional, în condițiile contractului nr.SC2018-25346/29.10.2018 privind delegarea de gestiune, prin atribuire directă, a serviciului de sortare a deșeurilor - operare și întreținere a Stației de sortare deșeuri din Municipiul Timișoara, încheiat între Municipiul Timișoara și SC Compania Locală de Termoficare COLTERM S.A.

Având în vedere prevederile legale expuse în prezentul raport, apreciem că proiectul de hotărâre privind aprobarea prelungirii Contractului nr.SC2018-25346/29.10.2018 privind delegarea de gestiune, prin atribuire directă, a serviciului de sortare a deșeurilor - operare și întreținere a Stației de sortare deșeuri din Municipiul Timișoara, încheiat cu  SC Compania Locală de Termoficare COLTERM S.A. îndeplineşte condiţiile pentru a fi supus dezbaterii şi aprobării plenului consiliului local.

